মখলিছ মিয়া, বানিয়াচং থেকে ॥ হবিগঞ্জ জেলার বানিয়াচং-আজমিরীগঞ্জ উপজেলার ওপর দিয়ে প্রবাহিত ঝিংড়ি, শাখা কুশিয়ারা, শুটকিসহ ৭ টি শাখা নদী পানি শুণ্য হয়ে পড়েছে। পাল্টে গেছে নদীর চিত্র। নাব্যতা হারিয়ে পরিণত হয়েছে এখন কেবলই মরা খালে। মাইলের পর মাইল জুড়ে এসব নদীর বুক জুড়ে উড়ছে ধু-ধু বালু। যানবাহনসহ লোকজন হেঁটে এপার-ওপার হতে পারছে। আবার কোথাও কোথাও নদীর তলদেশ ভরে সৃষ্টি হয়েছে ফসলের ক্ষেত। প্রতি বর্ষা মৌসুমে উজান থেকে পানির ঢলের সাথে নেমে আসা পলি জমে নদীগুলো ক্রমান্বয়ে ভরাট হয়ে গেছে। নদীর তলদেশে ২ থেকে ৩ ফুট পানি রয়েছে। সহসা বৃষ্টিপাত না হলে এ পানিটুকুও শুকিয়ে যাবে। সময়মতো নদীগুলো ড্রেজিং ও খনন সংস্কারের অভাবেই নদীগুলো মরে গেছে বলে নদী তীরবর্তী বাসিন্দারা ...